་པའི་ཚེ།
འོད་གསལ་མི་བཟད་ནག་ལམ་ཤེས་པ་འབྱུང༌། །དོན་གྲུབ་སྒྲོལ་མ་ལ་སོགས་ཡེ་ཤེས་ལྷ། །
བདེ་གཤེགས་སྙིང་པོ་རླུང་ཁམས་དྲུག་རྟོགས་ཤོག །ནམ་མཁའི་ཁམས་ནི་ཡེ་ཤེས་ཐིམ་
པའི་ཚེ། །འོད་གསལ་ལྗང་ནག་ཁྱབ་པའི་ཉམས་སྣང་འཆར། །མི་བསྐྱོད་དབྱིངས་ཕྱུག་ལ་
སོགས་ཀུན་ཁྱབ་ལྷ། །བདེ་གཤེགས་སྙིང་པོ་མཁའ་ཁམས་དྲུག་རྟོགས་ཤོག །ཡེ་ཤེས་
ཁམས་ནི་ཆོས་ལ་ཐིམ་པའི་ཚེ། །འོད་གསལ་མཁའ་སྣང་ལྟ་བུའི་ཉམས་སྣང་འཆར། རྡོ་
རྗེ་སེམས་དཔའ་ཤེར་ཕྱིན་སྣ་ཚོགས་ཡུམ། །བདེ་གཤེགས་སྙིང་པོ་ཡེ་ཤེས་ཁམས་རྟོགས་
ཤོག །ཀུན་རྫོ་བ་མ་རིག་ཕུང་པོ་སོ་དྲུག་དང༌། །གློ་བུར་ཁམས་ཀྱི་སོ་དྲུག་སྟོང་པའི་གཞིར། །
དོན་དམ་འགྱུར་མེད་རང་བཞིན་འོད་གསལ་ལྷ། །བདེ་བཤེགས་སྙིང་པོ་སོ་དྲུག་རྟོགས་
པར་ཤོག །སྔོན་དུ་སྦྱངས་པའི་འོད་གསལ་བུ་བཞིན་བསྐྱངས། །འཆི་ཁའི་འོད་གསལ་མ་
450

བྱང་སེམས་ཆོས་གྲགས་དཔལ།
པོད་དང་པོ།
རྣལ་འབྱོར་པ་འཆི་ཁའི་འོད་གསལ་འཆར་བའི་ངོ་སྤྲོད།
ལྟར་ལྡང་བ་ལ། །བར་དོའི་འོད་གསལ་མ་པང་བུ་འགྲོ་ལྟར། །འོད་གསལ་མ་བུ་ཕྲོད་པར་
བྱིན་གྱིས་རློབས། །རིག་པ་འོད་གསལ་ཉིད་ལ་ཐིམ་པའི་ཚེ། །སྙིང་ཁར་ཐིག་ལེ་གཉིས་པོ་
ཁ་སྦྱོར་དབུས། །ཆོས་ཉིད་འོད་གསལ་ངང་ལ་རྩེ་གཅིག་གནས། །བྲལ་འབྲས་ཆོས་སྐུ་
མངོན་འགྱུར་རྟོགས་པར་ཤོག །ཅེས་སོགས་ངོ་སྤྲོད་བྱ། དེ་ནས་རྣལ་འབྱོར་པ་མཐོན་པོ་ལ།
སྙིང་ཁར་ཐིག་ལེ་དཀར་དམར་འདུས་པ་ཡང༌། རྣམ་པར་ཤེས་པ་རླུང་དང་ལྷག་ཅིག་ཏུ་
ལུས་ལ་འཕོས་ནས། དཀར་ཆ་སྟེང་དུ་གཤེགས་པ་དང་། དམར་པོ་གསང་གནས་སུ་འགྲོའོ། །
ཐ་མལ་པ་ལ་ཁམས་ཕྱིན་ཅི་ལོག་ཏུ་འགྱུར་ཏེ། དཀར་ཆ་འོག་དང༌། དམར་པོ་སྟེང་དུ་
གཤེགས་པ་ནི་འཁོར་བ་པ་ལའོ། །དབང་མདོར་ལས། ལུས་ཅན་རྣམས་ནི་འཆི་བ་ན། །ཟླ་
བ་བདུད་རྩི་ཐུར་དུ་འགྲོ། །སྟེང་དུ་ཉི་མ་རྡུལ་སྒྲ་གཅན། །ཞེས་དང་། ལུས་ཅན་ཀུན་གྱི་ཕྱིན་
ཅི་ལོག །རབ་གནས་མྱ་ངན་འདས་མིན་ལ། །ཁམས་རྣམས་ཕྱིན་ཅི་ལོག་ཏུ་འགྱུར། །ཞེས་
གསུངས་པ་ལྟར། ཐིག་ལེ་གྱེན་ལོག་ཤིན་ཏུ་དཀའ་བས། ཆུ་སེར་སོགས་མ་བྱུང་བར་མི་
བསྒུལ། བསྒོམ་པའི་ཚུལ་བཟང་ངོར་སྣང་ནའང༌། ངོ་སྤྲོད་དང༌། དབང་བསྐུར་སོགས་མི་བྱ།
ངོ་སྤྲོད་དགོས་ན་ལན་འགའ་ཙམ་དུ་སྐད་མི་འཐོ་བར་བྱའོ། །དེ་ལྟར་བྱས་ན་ཤི་གསོན་
གཉིས་ཀའི་ཚོགས་རྫོགས་པའི་རྒྱུ་གྱུར་ཏེ། དབང་པོ་འབྲིང་པོ་ངོ་སྤྲོད་དོ། །
ད་ནི་དབང་པོ་ཐ་མའི་ངོ་སྤྲོད་ནི། མན་ངག་ཐོབ་ཅིང་བར་དོ་སྦྱངས་པ་ལ། འཆི་ཁའི་
གོང་དུ་བར་དོའི་མན་ངག་སྦྱངས་པ་གལ་ཆེ། འགྲོ་འདུག་ཉལ་གསུམ་ཐམས་ཅད་དུ་བར་
དོར་ཕྱིན་པར་བསམ། དེའི་རྟགས་སུའང་གྲིབ་མ་ཡོད་མེད་དང༌། སྔར་འདྲིས་ཀྱི་མི་རྣམས་
ཀྱིས་ལན་མོ་བྱེད་མི་བྱེད་སོགས་སྦྱངས་པའི་གོམས་པ་བཏང༌། དེ་ལྟར་མིན་ན་རྨི་ལམ་དེ་
ཉིད་རྨི་ལམ་དུ་མ་ཤེས་པ་ལྟར། མ་ཤི་སྙམ་ན་ཆགས་སྡང་ལ་སོགས་འཁྲུལ་སྣང་བདེན་
པར་བཟུང་ནས་འོད་གསལ་ཐམས་ཅད་འཇིགས་སྐྲག་སྣ་ཚོགས་པ་འཆར་ཞིང༌། སྐྱེ་བ་ཕྱི་
451

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
མར་འགྲོ་བ་རིགས་དྲུག་གི་གནས་སུ་ལྟུང་བར་འགྱུར་རོ། །སྦས་པ་མིག་འབྱེད་ལས། སྙིགས་
མའི་ཉམས་ལས་འཁྲུལ་སྣང་དགྲ་རུ་ལྡང༌། །འོད་ལྔའི་ཉམས་ལས་རིགས་དྲུག་གནས་སུ་སྐྱེ། །
ཞེས་གསུངས་པས། དེ་ནས་གསོན་དུས་བར་དོ་སྦྱངས་པ་གལ་ཆེ། ང་བར་དོ་ལ་ཕྱིན་པ་རེད། ད་
ནི་བླ་མའི་མན་ངག་དྲན་དགོས་ཞེས་སོགས་སྦྱངས། འཕོ་བ་ཁྱད་འཕགས་ལས། །སྔོན་དུ་
བར་དོ་ཡིན་སྙམ་ཡང་དང་ཡང༌། །གོམས་པར་བྱ་ཞིང་ཡིན་མིན་རྟགས་པའི་ཐབས། །གྲིབ་
མ་ཡོད་མེད་སྔར་འདྲིས་མི་རྣམས་ཀྱིས། །ཤེས་སམ་མི་ཤེས་བྲག་རི་ལ་སོགས་ལ། ཐོགས་
པ་ཡོད་མེད་བརྟགས་པའང་གོམས་པར་བྱ། །ཤིན་ཏུ་གོམས་ན་བར་དོའི་སྐབས་སུ་ཡང༌། །
བར་དོ་ཉིད་དུ་རང་གིས་ཤེས་པ་དང༌། །གཞན་གྱིས་ཁྱོད་ནི་བར་དོ་ཡིན་ནོ་ཞེས། །བརྗོད་པ་
ལས་ཀྱང་བར་དོ་ཤེས་པ་འབྱུང༌། །དེ་ལྟ་མིན་ན་རྨི་ལམ་རྨི་ལམ་དུ། །གཉིད་དུས་གཉིད་ན་
ཤེས་པ་མིན་པ་ལྟར། །བར་དོ་རྣམས་ཀྱིས་བར་དོར་ངོ་མི་ཤེས། །མ་ཤི་སྙམ་ནས་སྔར་
བཞིན་བག་ཆགས་སོག །དེ་ཕྱིར་དེ་ཚེ་བར་དོར་ཤེས་པ་གཅེས། །ཤེས་ནས་སྔར་གྱི་གདམ་
ངག་བསྒོམ་པ་གཅེས། །དེ་ཡང་འོད་གསལ་སྣང་བ་གང་ཤར་ལ། །འཛིན་མེད་ངང་ནས་
གཏད་དེ་ལྟ་བ་ཙམ། །མ་ཡེངས་རྩེ་གཅིག་གནས་ན་འཇིགས་སྣང་དང༌། །བྲལ་ནས་འོད་
གསལ་ཉིད་ལ་ཐིམ་པར་འགྱུར། །འཆི་ཚེ་བར་དོའི་གནས་སྐབས་ཐམས་ཅད་དུ། །རང་ལ་
བར་དོའི་ངོ་ཤེས་བརྟན་པོའམ། །གཞན་གྱིས་བར་དོའི་གསོལ་འདེབས་ཡང་ཡང་གཅེས། །
གལ་ཏེ་བར་དོ་ཉིད་དུ་མ་གྲོལ་ནའང་། །ཆོས་པའི་རིགས་སུ་རྣལ་འབྱོར་ལྡན་པར་སྐྱེ། །དེ་
ཉིད་གོམས་པ་མཆོག་གི་དབྱིངས་སུ་འགྲོ། །གལ་ཏེ་ཡུན་རིང་གོམས་པར་མ་གྱུར་ཀྱང༌།
ཆོས་དབྱིངས་ཉམས་མྱོང་ངེས་ཤེས་བརྟན་པོ་དག །མི་དགེ་སྤངས་ཤིང་དམ་ཚིག་མ་ཉམས་
ན། །འཆི་ཁའི་འོད་གསལ་བར་དོའི་འོད་གསལ་དག །ཡང་ཡང་གོམས་པས་སྐྱེ་བ་བདུན་
གྱི་མཐར། །ངེས་པར་གྲོལ་བ་འདི་ལ་ཐེ་ཚོམ་མེད། །ཅི་སླད་ཅི་ན་མགོན་པོ་སྤྱན་ ཪས་
452

བྱང་སེམས་ཆོས་གྲགས་དཔལ།
པོད་དང་པོ།
རྣལ་འབྱོར་པ་འཆི་ཁའི་འོད་གསལ་འཆར་བའི་ངོ་སྤྲོད།
གཟིགས། །ཚད་མར་གྱུར་ཅིང་དཔང་དུ་གྱུར་པ་དེས། །ངེས་པ་ཉིད་དུ་དེ་ལྟར་གསུངས་
ཕྱིར་དང༌།
བར་དོ་ཡི།
བ་དཀོན།
།ལུང་ལ་བསྟན་ཅིང་རིགས་པས་གྲུབ་ཕྱིར་རོ། །འདི་ལས་གཞན་པའི་འཕོ་བ་
།མན་ངག་ཟབ་ཟབ་ལྟ་བུ་ཕལ་ཆེར་ལ། །འཕོ་ཡུལ་འོད་གསལ་ཆོས་སྐུ་མཐོང་
།གལ་ཏེ་མཐོང་ཡང་ཆོས་སྐུར་ཤེས་པ་དཀོན། །དེ་དག་འཕོ་ཡུལ་བློ་ཡིས་བཀོད་
པ་ལ། །རྣམ་ཤེས་འཕོས་སོ་སྙམ་དུ་རློམ་པ་ཙམ། །དེ་ཕྱིར་འོད་གསལ་བདེ་གཤེགས་སྙིང་
པོ་དང་། །རྣམ་ཤེས་གློ་བུར་དྲི་མ་ཕྱེད་པ་གཅེས། །དེ་སླད་འདི་ལྟར་ཁྱད་འཕགས་ཆེན་པོ་སྟེ། །
ཞེས་གསུངས་པ་འང་ངོ་སྤྲོད་དུ་འདོན་པར་བྱའོ། །
ཡང་གསོལ་འདེབས་སམ་སྨོན་ལམ་བསྡུས་པ་འདི་ཉིད་བསྒྲགས་པར་བྱ་སྟེ། ན་མོ་
དྷརྨ་དྷ་ཏུ་ཨ་སྐ་ར་བྷྱ༔ སེམས་ཅན་ཀུན་ལ་གདོད་ནས་བཞུགས་པའི་མཆོག །རྟག་བརྟན་
ཐེར་ཟུག་མི་འགྱུར་ཆོས་ཀྱི་དབྱིངས། །རྣམ་ཀུན་མཆོག་ལྡན་འོད་གསལ་བདེ་བའི་སྐུ། །
བདེ་གཤེགས་སྙིང་པོ་ཉིད་ལ་ཕྱག་འཚལ་ལོ། །དལ་འབྱོར་ལུས་ཅན་རབ་བྱུང་སྡོམ་ལྡན་
ཁྱོད། ད་ནི་བར་དོ་ཉིད་ལ་འཁྱམས་པའི་དུས། །གྲིབ་མ་ཡོད་མེད་ལ་སོགས་བར་དོའི་
རྟགས། །ཡང་ཡང་བརྟགས་ནས་བར་དོའི་ངོ་ཤེས་མཛོད། །ཤེས་ནས་བླ་མ་དམ་པས་གནང་
བ་ཡི། །མན་ངག་ཟབ་མོ་བསྒོམ་པའི་ཚོགས་ཀྱི་མཆོག །འོད་གསལ་ཕྱག་རྒྱ་ཆེན་མོ་དྲན་
བྱས་ནས། །འཁྲུལ་སྣང་རྩ་བར་ཆོད་པར་བྱིན་གྱིས་རློབས། །མ་དག་རྩ་ཁམས་ལས་རླུང་
འདུས་པའི་ཚེ། །འོད་གསལ་རབ་འབྱམས་དཔག་མེད་འཆར་བ་ལས། །མ་སྐྲག་མ་འཇིགས་
ཆོས་སྐུའི་རོལ་པ་ཡིན། །དག་སྣང་བདེ་བ་ཆེན་པོར་འཆར་བར་ཤོག །སྒྲ་སྐད་འཇིགས་པའི་
གད་མོ་སྒྲོགས་པ་ལ། །རང་སྒྲ་བདེ་བཤེགས་སྙིང་པོ་ཡོ་ལངས་ཡིན། །ལོངས་སྐུ་རྡོ་རྗེའི་
གསུང་སྒྲ་མི་ཟད་དབྱངས། །ཐམས་ཅད་མཁྱེན་པའི་སྐད་དུ་རྟོགས་པར་ཤོག །གཤིན་རྗེ་ཕོ་
ཉ་འཇིགས་གཟུགས་རོལ་པའི་ཚོགས། །བདེ་གཤེགས་སྙིང་པོའི་རྣམ་འགྱུར་ཡིན་པ་ལ། །
453

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
སྐྱོབ་མཆོག་དེ་ལ་མ་འཇིགས་ངོ་ཤེས་ནས། །ཡི་དམ་ལྷ་ཡི་ངོ་བོར་མཐོང་བར་ཤོག །སྒོ་
གསུམ་དགེ་བ་ལ་སོགས་དུས་གསུམ་དུ། །གང་བསགས་དགེ་བ་ཀུན་དང་དཀོན་མཆོག་
གསུམ། །བདེ་གཤེགས་སྙིང་པོའི་ བྱིན་ བརླབས་ ཆེན་ པོའི་ མཐུས། །ཚེ་ འདས་ རིག་ པ་
དབྱིངས་སུ་འཕོ་བར་ཤོག །སྔགས་ཀྱི་ཉེ་ལམ་མྱུར་བདེ་རབ་བསྒོམས་པས། །ཀུན་གཞིའི་
རྣམ་ཤེས་དབུགས་དང་ལྷན་ཅིག་ཏུ། །མྱུར་བར་འགགས་ནས་ཀུན་གཞིའི་ཡེ་ཤེས་ལྔ། །
ཐོབ་ཅིང་གཟུགས་སྐུ་གཞན་དོན་བྱེད་པར་ཤོག །འཁོར་བ་སྡུག་བསྔལ་ཉིད་དུ་རབ་ཤེས་
ནས། །དེ་རྒྱུ་ཀུན་འབྱུང་དབུགས་དང་ལྷན་ཅིག་ཏུ། །མྱུར་བར་འགགས་པའི་ལམ་མཆོག་
རབ་བསྒོམས་ནས། །འགོག་བདེན་དོན་དམ་བདེན་པ་མྱུར་ཐོབ་ཤོག །ཀུན་རྟོག་སྒྲོ་བཏགས་
ཁོ་ནར་མ་ཤེས་ཤིང༌། །གཞན་དབང་སྡུག་བསྔལ་དབུགས་དང་ལྷན་ཅིག་ཏུ། །འགོགས་
པར་ནུས་པའི་ཐབས་མཆོག་རབ་བསྒོམས་ནས། །ཡོངས་གྲུབ་ཐོབ་ནས་འགྲོ་ཀུན་སྒྲོལ་
བར་ཤོག །ཕྱི་ནང་ཀུན་རྫོབ་གློ་བུར་དྲི་མའི་སྦུབས། །སྲོག་དང་ཐུར་སེལ་རླུང་དང་ལྷན་
ཅིག་ཏུ། །འཇོམས་པར་ནུས་པའི་ཐབས་ཟབ་ལ་བརྟེན་ནས། །གཞན་མཆོག་དོན་དམ་སྙིང་
པོ་མྱུར་ཐོབ་ཤོག །ཞེས་ཟབ་མོའི་ངོ་སྤྲོད་ཀྱི་སྨོན་ལམ་འདི་ཡང་འདོན་པར་བྱའོ། །དེ་ལྟར་
ངོ་འཕྲོད་པ་ཐམས་ཅད་ལ་དག་པའི་སྣང་བ་འཆར་ཞིང༌། དཔའ་བོ་མཁའ་འགྲོས་མེ་ཏོག་
དང་རོལ་མོ་འཇའ་འོད་ཀྱིས་བསུ་བར་འགྱུར་ཏེ། མཁའ་འགྲོ་མ་ཀུན་སྤྱོད་ལས། རྣལ་
འབྱོར་པ་ནི་ཚེ་འཕོས་ན། ཁྲག་འཐུང་ལ་སོགས་རྣལ་འབྱོར་མས། །མེ་ཏོག་ལ་སོགས་ལག་
ན་ཐོགས། །རྒྱལ་མཚན་བ་དན་སྣ་ཚོགས་དང༌། །སིལ་སྙན་སྒྲ་ནི་སྣ་ཚོགས་དང༌། །གླ་ཡི་
མཆོད་པ་སྣ་ཚོགས་ཀྱིས། །མཁའ་སྤྱོད་གནས་སུ་ཁྲིད་པར་བྱེད། །ཅེས་དང་། གུར་ལས།
འཆི་བ་ཞེས་པ་རྣམ་རྟོག་སྟེ། དག་པའི་གནས་སུ་ཁྲིད་པའོ། །ཞེས་གསུངས་སོ། །རྒྱུད་ལས།
ཟླ་བ་ཉི་མའི་རྒྱུ་བ་ཉམས་ཤིང་ལམ་ནི་གཉིས་ཀ་ཡི་ཡང་སྲོག་གི་རླུང་ནི་ཆེན་པོ་འགགས། །
454

བྱང་སེམས་ཆོས་གྲགས་དཔལ།
པོད་དང་པོ།
རྣལ་འབྱོར་པ་འཆི་ཁའི་འོད་གསལ་འཆར་བའི་ངོ་སྤྲོད།
ཆུ་སྐྱེས་རྡོ་རྗེ་རབ་ཏུ་སད་ཅིང་རི་བོང་ཅན་ནི་ཉི་མའི་གཟུགས་ཆེན་ལ་ནི་རབ་ཏུ་ཞུགས། །
དངོས་དང་དངོས་མེད་གཅིག་གྱུར་རྣམ་གསུམ་སྲིད་པར་གནས་པའི་གཞོམ་མེད་ལེགས་
པར་རྟོགས་གྱུར་པ། ། །དེ་ ཡི་ དུས་ སུ་རྣལ་འབྱོར་ པ་ དེ་ གང་ ལ་གཉིས་ནི་ཅུང་ཟད་པ་སྟེ་
མཆོག་གི་གོ་འཕང་འགྲོ། །ཞེས་གསུངས་པས་འཆི་ཁའི་ངོ་སྤྲོད་བྱེད་པ་གལ་ཆེ། ངོ་འཕྲོད་
པས་འོད་གསལ་ཕྱག་རྒྱ་ཆེན་པོ་མཆོག་གི་གོ་འཕང་གདོན་མི་ཟའོ། །དེ་བཞིན་དུ་རོའི་ཁ་
སྣ་ལ་རྡུལ་འབབ་པར་མ་གྱུར་གྱི་བར་དུ་རག་རེག་མི་བྱ། རྣལ་འབྱོར་པ་ཐ་མ་ལ་ཡང་བསྒོམ་
པའི་ཚུལ་གྱིས་ཤ་མདོག་གི་མདངས་བཟང་ན་ཉ་ར་བྱ། ངོ་སྤྲོད་ལན་འགའ་ཙམ་སྐད་ཎཾ
མཐོ་བར་ཞག་དང་པོར་བྱ་སྟེ། ཆོ་ག་ལ་སོགས་ཐུགས་དམ་སྐྲོག་པར་མི་བྱ། ཞག་བདུན་
ཕྲག་བདུན་ཙམ་དུ་བཞུགས་པ་ཡོད་དེ་གཡེང་འཚེ་སྤང་། གཤེགས་པའི་རྟགས་ནི། འཕོ་བ་
ཁྱད་འཕགས་ལས། གལ་ཏེ་དེ་ལས་བར་དོར་འཕོ་བ་ནི། །ཀུན་བཞིའི་རྣམ་ཤེས་ནོར་རྒྱལ་
རླུང་དང་བཅས། །ཐིག་ལེ་གཉིས་དང་ལྷན་ཅིག་ལུས་ལས་འཕོ། །དེ་ཡང་ཐིག་ལེ་དམར་པོ་
སྟེང་དང་ནི། །དཀར་པོ་འོག་གི་ལམ་ནས་འབྱུང་བར་འགྱུར། །དེ་ཚེ་རྣམ་ཤེས་བརྒྱལ་བ་
སངས་ཞེས་བྱ། །བར་དོར་རྫུས་སྐྱེས་བག་ཆགས་ཙམ་གྱི་ལུས། །སྐད་ཅིག་དེ་ལས་རྨི་ལམ་
ལུས་བཞིན་འགྲུབ། །དུས་དེར་བར་དོའི་མན་ངག་ཟབ་མོ་གཅེས། །ཞེས་གསུངས། རྟགས་
དེ་ལྟར་བྱུང་ན་ནང་དབུགས་ཆད་པས་དབང་བསྐུར་དང་ཆོ་ག་རོ་ལ་བྱེད་པས་ཆོག
ཆོས་ལ་སོགས་ཅི་དགར་བྱའོ། ཞེས་རྣལ་འབྱོར་པ་ཐ་མའི་ངོ་སྤྲོད་དོ། །
གཞི་རྒྱུད་རྣམ་ཀུན་མཆོག་ལྡན་སྟོང་ཉིད་མཆོག །ལམ་བཟང་འོད་གསལ་ཕྱག་རྒྱ་ཆེན་
པོའི་དོན། །རྩེ་གཅིག་བསྒོམ་པའི་རྣལ་འབྱོར་ཡང་རབ་དང༌། །འབྲིང་དང་ཐ་མའི་ངོ་སྤྲོད་
བསྡུས་ པ་ འདི། །སྦྱར་བའི་ དགེ་ བ་རབ་དཀར་རྒྱ་ཆེན་གྱིས། །རྣལ་འབྱོར་འཆི་ཀའི་འོད་
།གདུང་
455

ཇོ་ནང་དཔེ་ཚོགས།
སྤྱིའི་དེབ་ཞེ་ལྔ་པ།
གསལ་མ་བུ་གཉིས། །ལེགས་པར་འཕྲོད་ནས་རིག་པ་ཆོས་དབྱིངས་ སུ། །ཐིམ་ ནས་ བདེ་
གཤེགས་སྙིང་པོ་མངོན་གྱུར་ཤོག །དཔག་ཡས་གཟུགས་སྐུའི་རྣམ་སྤྲུལ་ཚུལ་བསྟན་ནས། །
ཇི་སྲིད་འཁོར་བའི་རྒྱ་མཚོ་མ་སྟོངས་པར།
།དེ་སྲིད་གང་ལ་གང་འདུལ་ཐབས་མཁས་ཀྱིས། །
འགྲོ་ཀུན་བྱང་ཆུབ་མཆོག་ལ་བཀོད་པར་ཤོག །
རྣལ་འབྱོར་པ་འཆི་ཁའི་ངོ་སྤྲོད་ཟབ་མོ་ཞེས་བྱ་བ་འདི་ཡང་། དགེ་སློང་ཡོན་ཏན་བཟང་
པོས་ཉེ་བར་བསྐུལ་ནས། འོད་གསལ་ཕྱག་རྒྱ་ཆེན་པོའི་ཀླུང་དུ་ཕྱིན་པ། ས་བཅུའི་བྱང་ཆུབ་
སེམས་དཔའ་ཆོས་གྲགས་དཔལ་བཟང་པོས་ས་སྐྱའི་ལུང་ཕུག །གནང་ཁའུ་བྲག་རྫོང་དུ་
སྦྱར་བའོ།། །།འདིས་བསྟན་པ་དང་སེམས་ཅན་ཐམས་ཅད་ལ་ཕན་པ་རྒྱ་ཆེན་པོ་འབྱུང་
བར་གྱུར་ཅིག། སྣོད་མིན་ལ་གསང་བའི་བཀའ་རྒྱ་དམ་པ་བདོག། ཤུབྷཾ།
(མ་དཔེ་དབུ་མེད་བྲིས་མ་དཔེ་རྙིང་ཞིག་རེད།)
456

ཀུན་སྐྲངས་ཆོས་གྲགས་དཔལ།
བོད་དང་པོ།
བསང་མཆོད་བདེ་སྟོང་རོལ་བ།